बीडीए को बर्रई में जमीन मिली, बनेंगे 1500 अफोर्डेबल फ्लैट
भोपाल | भोपाल विकास प्राधिकरण (बीडीए) की एक और अफोर्डेबल स्कीम का रास्ता साफ हो गया है। शासन ने बीडीए को बर्रई में अफोर्डेबल फेस टू स्कीम के लिए जमीन आवंटित कर दी है। अब बीडीए अक्टूबर में इस योजना का लाॅन्च कर करीब डेढ़ हजार फ्लैट बनाएगा। ये फ्लैट्स राज्य सरकार द्वारा अफोर्डेबल हाउसिंग प्रोजेक्ट के लिए जारी नई आय सीमा के हिसाब से आवंटित होंगे। बीडीए के मुताबिक शासन ने कटारा हिल्स के पास बर्रई स्कीम के दूसरे चरण में प्रस्तावित करीब 40 एकड़ जमीन आरक्षित की थी। अब कलेक्टर ने इसके आवंटन के आदेश जारी कर दिए हैं। बीडीए यहां सस्ती दरों पर यानी करीब 10 से 11 लाख रुपए में टूबीएचके और 5 से 6 लाख रुपए में वन बीएचके फ्लैट्स बनाकर देगा।
hin_Deva hin_Deva